Waarskuwing oor hernieude onluste in W-KaapWerkers betoog in Swellendam tydens onluste in die Wes-Kaap in November verlede jaar. Foto: Nardus Engelbrecht/SAPA SABC News berig dat Pieterse, wat as hooffiguur agter die onluste in die Wes-Kaap na vore getree het, die uitlating gemaak het tydens adjunk-president Kgalema Motlanthe se besoek Saterdag aan die De Doorns in die Boland. Pieterse het glo gesê die situasie in die landboubedryf in die Wes-Kaap is besig om weer agteruit te gaan aangesien boere glo nou daarop aandring dat plaaswerkers huur betaal. Dit volg nadat Mildred Oliphant, die minister van arbeid, die minimumloon vir plaasweerkers na R105 per dag verhoog het na verskeie onluste in Wes-Kaapse dorpe in November en Februarie. Volgens SABC News het plaaswerkers aan Motlanthe gesê die verhoging het geen verskil gemaak nie. Motlanthe het gevra vir samewerking tussen boere en hulle werkers en gesê dit was in almal se belang dat ŉ oplossing gevind word vir die probleme tussen die twee partye.